Jens Stoltenbergs andre regjering

Jens Stoltenbergs andre regjering, ofte omtalt som «den rødgrønne regjeringen», var Norges regjering fra 17. oktober 2005 til 16. oktober 2013. Den var en koalisjonsregjering som utgikk av Arbeiderpartiet (Ap), Sosialistisk Venstreparti (SV) og Senterpartiet (Sp), som sammen fikk flertall ved stortingsvalget 2005. Etter forhandlinger ble partiene enige om en regjeringsplattform, Soria Moria-erklæringen, og presenterte en regjeringserklæring 13. oktober 2005. Regjeringen fikk fornyet sitt parlamentariske flertallsgrunnlag i stortingsvalget i 2009.

Regjeringen bestod pr. 2012 av stats- og utenriksministeren og 18 statsråder. Regjeringsmedlemmene ble bistått av 45 statssekretærer og 21 politiske rådgivere.

Etter stortingsvalget 2013 varslet statsministeren at han ville søke avskjed for regjeringen etter fremleggelsen av statsbudsjettet 14. oktober 2013.Statsministeren varsler avskjed Stoltenberg søkte og fikk innvilget avskjed i ekstraordinært statsråd den 14. oktober 2013.Offisielt fra statsråd 14. oktober 2013, regjeringen.no. Regjeringen fortsatte som forretningsministerium inntil Erna Solbergs regjering under ledelse av Høyres leder Erna Solberg overtok 16. oktober 2013.«Erna fikk regjeringsoppdraget», Aftenbladet, 14. oktober 2014.

 Bakgrunn 
Dette var første gang siden samlingsregjeringen etter krigen at Arbeiderpartiet gikk til valg med et regjeringsalternativ som innebar samarbeid med andre partier. På siste halvdel av 1900-tallet hadde Arbeiderpartiet hatt regjeringsmakten i lange perioder, men ofte med mindretall i Stortinget. Foran dette valget inngikk partiet imidlertid et samarbeid med Sp og SV med formål å kunne danne en flertallsregjering, som en motvekt til den borgerlige Bondevik II-regjeringen.

Dette var også første gang Sp inngikk et regjeringssamarbeid med partier som befant seg til venstre for seg på den politiske høyre–venstre-aksen. Tidligere hadde partiet sittet i regjering en rekke ganger, men da i ulike konstellasjoner med partiene Høyre, Kristelig Folkeparti og Venstre.

For SV var dette første gang i partiets historie at det tok sete i en regjering.

 Soria Moria-forhandlingene 
Etter valgseieren 12. september ble de tre partiene enige om å innlede regjeringsforhandlinger på Soria Moria Hotell og konferansesenter. Forhandlingene begynte 26. september og ble avsluttet med en pressekonferanse der regjeringserklæringen ble presentert den 13. oktober.

Blant temaene det ble forhandlet om var:

 petroleumsvirksomhet i Barentshavet,
 norsk landbruks vilkår, blant annet i forbindelse med de samtidig pågående forhandlingene i WTO,
 norsk militær deltagelse i Afghanistan og Irak,
 organiseringen av offentlige sykehus,
 offentlig finansiert skolemat,
 karakterer i skolen, og
 mulighet for homofile å inngå ekteskap og bli vurdert som adoptivforeldre

 Soria Moria-erklæringen 

 Politiske saker 

 Barne- og familiepolitikk 
Regjeringspartiene gikk til valg på full barnehagedekning og makspris i barnehagene. Full barnehagedekning for alle som ønsket barnehage ved barnehageårets start, ble med få unntak oppnådd i 2009. Barnehagedekningen for barn fra ett til og med fem år var 76 % i 2005 og 90 % i 2013. For barn i alderen ett til to år økte dekningen i samme periode fra 54 % til 80 %. I 2012 ble kontantstøtten for to-åringer avviklet. Fedrekvoten ble utvidet i flere omganger under denne regjeringen, fra fem til seks uker i 2006, til ti uker i 2009, til tolv uker i 2011 og til 14 uker i 2013.

 Pensjonsreformen 
Etter valget i 2005 ble arbeidet med pensjonsreform blant de høyest prioriterte oppgavene, blant annet gjennom levealdersjustering av alminnelig alderspensjon i 2010, og fra 2011 i arbeidet for å få til en reform av de uføretrygdedes alderspensjonsregler. 

 Konvensjonen om klaseammunisjon 
miniatyr|Jens Stoltenberg på undertegningsseremonien for konvensjonen om klaseammunisjon i Oslo 3. desember 2008. 

Høsten 2006 tok Norge initiativ til en prosess utenfor Våpenkonvensjonen for å få til et forbud mot klaseammunisjon. 49 stater deltok på en konferanse om klaseammunisjon i Oslo i februar 2007, sammen med representanter for FN, Røde Kors og Cluster Munition Coalition – koalisjonen av sivilsamfunnsorganisasjoner som arbeidet for et forbud. 46 av statene sluttet seg til en politisk erklæring om å forhandle frem et nytt internasjonalt instrument som skulle forby bruk av klaseammunisjon innen utgangen av 2008. Dette ble gjort gjennom en serie internasjonale konferanser frem til sluttforhandlingene i Dublin i mai 2008 der 107 stater deltok. Konvensjonen om klaseammunisjon ble undertegnet av 94 stater i Oslo 3. desember 2008. Den trådte i kraft 1. august 2010 etter at 30 stater hadde ratifisert. Per april 2022 har 110 stater ratifisert og ytterligere 13 stater signert konvensjonen.

 «Månelandingen» 
I Soria Moria-erklæringen nedfelte regjeringspartiene at bygging av gasskraftverk kun skulle gjøres hvis CO₂ ble fjernet. I 2006 fikk Statoil konsesjon til å bygge gasskraftverk på Mongstad under forutsetning at det ble bygget et fullskala CCS-anlegg for fangst og lagring av CO₂.CO₂ Master Plan Mongstad (StatoilHydro) 
I sin nyttårstale i 2007 kalte statsminister Stoltenberg prosjektet «vår månelanding», med referanse til president Kennedys tale i 1961 der han sa at «USA vil forplikte seg til, før 60-årene er over, å sende en mann til månen og hente ham trygt tilbake til jorden». I 2009 var de stipulerte kostnadene med CO₂-fangst og lagring kommet opp i 25 milliarder kroner. I 2010 bestemte regjeringen seg for å utsette anlegget med to år, til stor protest fra miljøorganisasjonene. I 2012 åpnet et testanlegg, til en kostnad på 5,2 milliarder kroner. Stoltenberg åpnet anlegget. I september 2013, like før regjeringen gikk av, informerte den om at et fullskala CCS-anlegg for fangst og lagring av CO₂ ikke ville bli bygget på Mongstad.
I sin selvbiografi tok Stoltenberg selvkritikk på bruken av begrepet «månelanding», men han stod ved det som faktisk var gjort for å forbedre CO₂-fangst og lagring.

 Finanskrisen 

Regjeringens budsjettforslaget for 2009 var et ekspansivt budsjett med en økning i det strukturelle, oljekorrigerte underskuddet på om lag 14 milliarder kroner fra 2008 til 2009.

Den 24. oktober 2008 vedtok Stortinget, basert på forslag fra regjeringen, en tiltakspakke der bankene fikk anledning til å bytte obligasjoner med fortrinnsrett (OMF) – i realiteten obligasjoner basert på boliglån med maksimalt 60 prosent lån – mot statsobligasjoner. Ordningen hadde en ramme på 350 milliarder kroner og skulle sikre kredittilførsel til bankene. Den 23. november 2008 foreslo regjeringen å utvide den alminnelige garantiordningen i Garantiinstituttet for eksportkreditt (GIEK) med inntil 50 milliarder, til 110 milliarder kroner. Hensikten var å sikre eksportbedrifter kontrakter og øke investeringene i Norge.

Den 26. januar 2009 foreslo regjeringen nye finanspolitiske tiltak for 20 milliarder kroner. Av dette var nesten 17 milliarder kroner nye tiltak på budsjettets utgiftsside, og drøyt 3 milliarder kroner målrettede skatteletter for næringslivet. Mange av utgiftstiltakene var rettet mot å øke vedlikeholdsarbeidet i offentlige bygg. Den 8. februar 2009 foreslo regjeringen «Bankpakke 2» som innebar å etablere to nye fond med en samlet kapital på 100 milliarder kroner – Statens finansfond og Statens obligasjonsfond. Finansfondet skulle støtte kapitalstrukturen i bankene, mens obligasjonsfondet skulle støtte markedet for selskapsobligasjoner. Den 15. mai 2009 presenterte regjeringen det reviderte nasjonalbudsjettet. For å dempe oppgangen i ledigheten økte bruken av oljepenger i økonomien med ytterligere 9,5 milliarder kroner, i forhold til tiltakspakken fra januar.

 Militærintervensjonen i Libya 
miniatyr|Stoltenberg på toppmøtet i Paris 19. mars 2011, som markerte starten på den militære intervensjonen i Libya.
I 2011 deltok Norge i en militæroperasjon i Libya under borgerkrigen i landet. 17. mars 2011 ble FNs sikkerhetsråd enig om resolusjon 1973 som tillot en militær intervensjon i Libya. Norske fly slapp 588 bomber mot ulike mål i landet. I forbindelse med offentliggjøringen av det norske Libya-utvalget sin evalueringsrapport om norsk krigsdeltakelse i Libya, kom det frem at norske fly bombet Gaddafis hovedkvarter under krigen, til tross for at den norske regjeringen sa at deres mål ikke var å styrte Gaddafi-regimet. Stoltenberg ble kritisert for at han ikke ville vedgå at Norge med sin Libya-bombing faktisk var i krig, til tross for at Forsvarsdepartementet mente det motsatte. Han sa «Jeg mener norske soldater ikke var legitime mål i den væpnede konflikten. Det kan være ulike juridiske vurderinger, men jeg er helt sikker på at de ikke hadde endret hovedkonklusjonen, nemlig at vi skulle følge opp FN-vedtaket og beskytte sivile i Libya.»

 Andre saker 
En annen viktig sak var avtalen med Russland om delelinjen i Barentshavet i september 2010. Kjøpet av kampfly, oljeutvinning i Lofoten, Vesterålen og Senja og kraftkabler gjennom Hardanger var omtalte saker der det var forskjellig syn i regjeringspartiene.
Videre pågikk krigen i Afghanistan i hele regjeringens funksjonstid. Utenriksminister Støre var til stede under terrorangrepet mot Kabul Serena Hotell i Kabul i 2008 der den norske journalisten Carsten Thomassen ble drept.

 Statsråder 
Forhandlingene etter stortingsvalget 2005 førte til at Arbeiderpartiet fikk ti statsråder inkludert statsministeren, mens SV fikk fem statsråder og Senterpartiet fire. Regjeringen besto ved tiltredelsen 17. oktober 2005 av ti menn og ni kvinner.

Ved stortingsvalget 2009 økte Arbeiderpartiet sitt mandattall på Stortinget med tre og fikk dermed 64 representanter. SV fikk 11, en tilbakegang på fire, mens Senterpartiet beholdt sine mandater. Forhandlingene mellom de tre partiene resulterte i at regjeringen ble utvidet med ett medlem. Arbeiderpartiet fikk da tolv ministre, mens SV og Senterpartiet fikk fire hver. Kjønnsfordelingen etter dette ble 10–10. 

Etter 2009-valget sa Kristin Halvorsen fra seg posten som finansminister, og denne gikk da til Arbeiderpartiets Sigbjørn Johnsen. I tillegg opprettet regjeringen en egen statsrådsstilling for samordning ved Statsministerens kontor – en stilling som erstattet den statssekretærstillingen som stod for forberedelse av regjeringsmøtene og koordineringen av det politiske avklaringsarbeidet mellom departementene.

I løpet av regjeringsperioden på åtte år ble det gjort endringer på alle poster, slik at statsminister Jens Stoltenberg var den eneste som hadde samme posisjon hele tiden. Fem andre var medlem av regjeringen fra begynnelse til slutt, men i ulike posisjoner: Kristin Halvorsen, Liv-Signe Navarsete, Trond Giske, Jonas Gahr Støre og Anne-Grete Strøm-Erichsen.Andreas Slettholm: Stoltenberg har byttet alle statsrådene sine siden 2005, Aftenposten  21. september 2012.

 Kortfattet oversikt over statsrådene 

 Statsminister: Stoltenberg (2005–13)
 Ved Statsministerens kontor: Schjøtt-Pedersen (2009–13) 
 Utenriksdepartementet: 
 Utenrikssaker: Støre (2005–12), Eide (2012–13)
 Utviklingssaker: Solheim (2005–12), Holmås (2012–13)
 Arbeidsdepartementet: Hanssen (2005–08), Andersen (2008–09), Bjurstrøm (2009–12), Huitfeldt (2012–13)
 Barne-, likestillings- og inkluderingsdepartementet: Bekkemellem (2005–07), Ramin-Osmundsen (2007–08), Huitfeldt (2008–09), Lysbakken (2009–12), Thorkildsen (2012–13)
 Finansdepartementet: Halvorsen (2005–09), Johnsen (2009–13)
 Fiskeri- og kystdepartementet: Pedersen (2005–09), Berg-Hansen (2009–13)
 Fornyings- og administrasjonsdepartementet: Røys (2005–09), Aasrud (2009–13)
 Forsvarsdepartementet: Strøm-Erichsen (2005–09), Faremo (2009–11), Eide (2011–12), Strøm-Erichsen (2012–13)
 Helse- og omsorgsdepartementet: Brustad (2005–08), Hanssen (2008–09), Strøm-Erichsen (2009–12), Støre (2012–13)
 Justis- og beredskapsdepartementet: Storberget (2005–11), Faremo (2011–13)
 Kommunal- og regionaldepartementet: Haga (2005–07), Kleppa (2007–09), Navarsete (2009–13)
 Kulturdepartementet: Giske (2005–09), Huitfeldt (2009–12), Tajik (2012–13)
 Kunnskapsdepartementet: Djupedal (2005–07), Solhjell/Aasland (2007–09), Halvorsen/Aasland (2009–12), Halvorsen (2012–13)
 Landbruks- og matdepartementet: Riis-Johansen (2005–08), Brekk (2008–12), Vedum (2012–13)
 Miljøverndepartementet: Bjørnøy (2005–07), Solheim (2007–12), Solhjell (2012–13)
 Nærings- og handelsdepartementet: Eriksen (2005–06), Andersen (2006–08), Brustad (2008–09), Giske (2009–13)
 Olje- og energidepartementet: Enoksen (2005–07), Haga (2007–08), Riis-Johansen (2008–11), Moe (2011–13)
 Samferdselsdepartementet: Navarsete (2005–09), Kleppa (2009–12), Arnstad (2012–13)

 Endringer i regjeringens sammensetning 

 2006 

Den første endringen i regjeringen skjedde 29. september 2006 da næringsminister Odd Eriksen overlot plassen til Dag Terje Andersen. Eriksen opplyste at årsaken var hensynet til barna. Han gikk over til å bli leder av Arbeiderpartiets fylkesråd i Nordland.«Eriksen går av som næringsminister», Dagbladet 29. september 2006; besøkt 2. august 2015.Offisielt fra statsråd 29. september 2006, på regjeringen.no; besøkt 2. august 2015.

 2007 

21. september 2007 ble det endringer blant Senterpartiets statsråder. Olje- og energiminister Odd Roger Enoksen gikk av, og ble erstattet av kommunal- og regionalminister Åslaug Haga. Magnhild Meltveit Kleppa kom ny inn og tok over Hagas ministerpost. Også Enoksens avgang ble begrunnet med familiehensyn, men det ble også spekulert i at han samarbeidet dårlig med andre statsråder og viste lite handlekraft.«Enoksen går av», ''Dagens Næringsliv 21. september 2007; besøkt 2. august 2015.Offisielt fra statsråd 21. september 2007, på regjeringen.no; besøkt 2. august 2015.

Neste skifter kom 18. oktober samme år. Øystein Djupedal (SV) gikk av som kunnskapsminister og ble erstattet av to partifeller. Bård Vegar Solhjell fikk ansvaret for barnehage- og opplæringssaker og den generelle administrasjonen av departementet, mens Tora Aasland fikk ansvaret for universitet- og høgskolesaker, forskningssaker, studiefinansieringssaker og fagskoleutdanningssaker. Helen Bjørnøy gikk samtidig av som miljøvernminister. For at ikke SVs antall statsråder skulle øke, ble Bjørnøys departement overtatt av Erik Solheim, som også fortsatte som utviklingsminister i Utenriksdepartementet. Samme dato gikk Karita Bekkemellem av som leder av Barne- og likestillingsdepartementet. Hennes post ble overtatt av Manuela Ramin-Osmundsen, som også fikk ansvaret for Seksjon for anti-diskrimineringsarbeid i Arbeids- og inkluderingsdepartementet.Offisielt frå statsrådet 18. oktober 2007, på regjeringen.no; besøkt 2. august 2015. 

De to SV-statsrådene hadde vært utsatt for mye kritikk, og utskiftingene ble sett på som partiets reaksjon på et dårlig resultat i kommunevalget samme høst.«SVs kannibalisme», leder i Bergens Tidende 20. oktober 2007; besøkt 2. august 2015. Årsaken til Bekkemellems avgang var mer uavklart, ettersom hun selv opplyste at hun gjerne hadde villet fortsette.«– Jeg ville gjerne fortsette», Dagbladet 18. oktober 2007; beøkt 2. august 2015.

 2008 

Ramin-Osmundsens statsrådsperiode ble kort. Allerede 15. februar 2008 måtte hun trekke seg på grunn av uryddigheter ved tilsettingen av nytt barneombud. Kulturminister Trond Giske fikk midlertidig ansvar for Barne- og likestillingsdepartementet inntil Anniken Huitfeldt kom inn som ny statsråd 29. februar.Offisielt fra statsråd 15. februar 2008, på regjeringen.no; besøkt 2. august 2015.Offisielt frå statsrådet 29. februar 2008, på regjeringen.no; besøkt 2. august 2015.«Ramin-Osmundsen går av», NRK 14. februar 2008; besøkt 2. august 2015.

20. juni 2008 skjedde flere skifter, både blant Arbeiderpartiets og Senterpartiets statsråder. Dag Terje Andersen gikk fra Nærings- og handelsdepartementet til Arbeids- og inkluderingsdepartementet. Bjarne Håkon Hanssen forlot sistnevnte og gikk over til Helse- og omsorgsdepartementet, som Sylvia Brustad forlot for å overta ansvaret for Nærings- og handelsdepartementet. Åslaug Haga gikk ut av regjeringen, og Terje Riis-Johansen overtok hennes plass som olje- og energiminister. Lars Peder Brekk kom ny inn som statsråd i Landbruks- og matdepartementet.Offisielt fra statsråd 20. juni 2008, på regjeringen.no; besøkt 3. august 2015.

Hagas avgang kom etter at hun en periode hadde vært sykmeldt etter sterkt mediepress knyttet til flere private forhold. Hun trakk seg samtidig som partileder.«Åslaug Haga trekker seg», VG 19. juni 2008; besøkt 3. august 2015.«Åslaug Haga trekker seg», NRK 19. juni 2008; besøkt 3. august 2015.

 2009 

Den mest omfattende endringen i sammensetningen av Stoltenberg II skjedde etter stortingsvalget høsten 2009, da elleve av departementene fikk nye sjefer. Kabalen tok såpass lang tid å legge at endringene måtte gjøres i to omganger. 2. oktober gikk to av Arbeiderpartiets statsråder ut av regjeringen for å kunne innta viktige verv i Stortinget: Dag Terje Andersen ble stortingspresident, og Helga Pedersen ble parlamentarisk leder. Midlertidig fikk helseminister Bjarne Håkon Hanssen også ansvaret for Arbeidsdepartementet, mens næringsminister Sylvia Brustad tok seg av Fiskeridepartementet.Offisielt frå statsrådet 2. oktober 2009; besøkt 3. august 2015.«Overtar for fiskeriministeren», NRK 2. oktober 2009; besøkt 3. august 2015.

Endringene for øvrig skjedde 20. oktober og kan oppsummeres slik:Offisielt fra statsrådet 20. oktober 2009; besøkt 3. august 2015.
 Bjarne Håkon Hanssen, Sylvia Brustad, Heidi Grande Røys og Bård Vegar Solhjell gikk ut av regjeringen.
 Kristin Halvorsen forlot Finansdepartementet og overtok Solhjells plass i Kunnskapsdepartementet.
 Liv Signe Navarsete og Magnhild Meltveit Kleppa byttet departement, slik at Navarsete ble kommunal- og regionalminister og Kleppa samferdselsminister.
 Anne-Grete Strøm-Erichsen overtok bestyrelsen av Helse- og omsorgsdepartementet etter Bjarne Håkon Hanssen.
 Trond Giske overtok Nærings- og handelsdepartementet etter Sylvia Brustad.
 Anniken Huitfeldt overtok Kultur- og kirkedepartementet etter Trond Giske med unntak av kirkeavdelingen, som ble overført til fornyings- og administrasjonsministeren.
 Grete Faremo ble ny statsråd med ansvar for Forsvarsdepartementet (etter Anne-Grete Strøm-Erichsen).
 Sigbjørn Johnsen ble ny finansminister.
 Lisbeth Berg-Hansen ble ny fiskeri- og kystminister (etter Helga Pedersen).
 Audun Lysbakken overtok etter Anniken Huitfeldt som statsråd i Barne- og likestillingsdepartementet og fikk i tillegg ansvaret for integrerings- og mangfoldsavdelingen i Arbeids- og inkluderingsdepartementet. 
 Rigmor Aasrud overtok Fornyings- og administrasjonsdepartementet etter Heidi Grande Røys. I tillegg fikk hun ansvaret for kirkeavdelingen i Kultur- og kirkedepartementet og same- og minoritetspolitisk avdeling i Arbeids- og inkluderingsdepartementet. 
 Hanne Bjurstrøm fikk en dobbeltrolle. Hun var nemlig sentral i et pågående arbeid med internasjonale klimaforhandlinger. De første månedene fikk hun derfor en egen statsrådspost med særlige oppgaver på dette feltet. Fra 21. desember 2009 skulle hun så overta styret av Arbeids- og inkluderingsdepartementet (unntatt avdelinger som var tillagt andre statsråder). Rigmor Aasrud hadde ansvaret for Arbeids- og inkluderingsdepartementet i disse månedene.
 Karl Eirik Schjøtt-Pedersen, som hadde vært statssekretær og stabssjef ved Statsministerens kontor i regjeringens første fire år, beholdt samme oppgaver, men ble oppgradert til statsråd. 
 Innvandringsavdelingen i Arbeids- og inkluderingsdepartementet ble lagt inn under justisminister Knut Storberget.

 2011 

Etter at 2010 hadde passert uten endringer i regjeringen, gikk olje- og energiminister Terje Riis-Johansen av 4. mars 2011. Grunnen ble opplyst å være at han ønsket å stille til valg som fylkesordfører i Telemark samme høst. Det var imidlertid klart at han også hadde slitt med flere større saker i departementet, blant annet kraftmastene i Hardanger og renseanlegget på Mongstad. Ny statsråd ble Ola Borten Moe.Offisielt fra statsråd 4. mars 2011, på regjeringen.no; besøkt 4. august 2015.«Riis-Johansen går av som statsråd», NRK 4. mars 2011; besøkt 4. august 2015.

11. november 2011 gikk så justisminister Knut Storberget ut av regjeringen. Han ble erstattet av forsvarsminister Grete Faremo. Som ny leder av Forsvarsdepartementet kom Espen Barth Eide inn. Samtidig ble det bestemt at Justis- og politidepartementet skulle skifte navn til Justis- og beredskapsdepartementet fra 1. januar 2012.Offisielt fra statsråd 11. november 2011, på regjeringen.no; besøkt 4. august 2015. Det ble opplyst av Storberget en tid hadde ønsket å gå av, men at han hadde blitt sittende en tid på grunn av terrorhendelsene 22. juli. Dagen før statsrådskiftet hadde han gitt Stortinget en redegjørelse om hendelsene.«Knut Storberget går av», Dagbladet 11. november 2011; besøkt 4. august 2015.Redegjørelse av justisministeren og forsvarsministeren om angrepene 22. juli 2011, på Stortingets nettsted, referat fra møte 10. november 2011; besøkt 4. august 2015.

 2012 

5. mars 2012 gikk Audun Lysbakken ut av regjeringen. Årsaken var habilitetsspørsmål rundt tildeling av midler til organisasjoner han hadde hatt nær tilknytning til. Kunnskapsminister Kristin Halvorsen overtok midlertidig ledelsen av Barne-, likestillings- og inkluderingsdepartementet.Offisielt frå ekstraordinært statsråd 5. mars 2012, på regjeringen.no; besøkt 6. august 2015.«Lysbakken går av som statsråd», Aftenposten 5. mars 2012; besøkt 6. august 2015. 

23. mars ble det så klart at Inga Marte Thorkildsen ble ny statsråd i dette departementet. SV benyttet anledningen til å gjøre flere andre endringer blant sine statsråder. Tora Aasland gikk av, og Kristin Halvorsen fikk dermed ansvaret for hele Kunnskapsdepartementet. Erik Solheim gikk også ut av regjeringen. Bård Vegar Solhjell overtok hans post i Miljøverndepartementet, mens Heikki Holmås fikk ansvaret for utviklingssaker i Utenriksdepartementet.Offisielt fra statsråd 23. mars 2012, på regjeringen.no; besøkt 6. august 2015. Både Solheim og Aasland hadde ønsket å bli sittende i regjeringen.«Tre nye statsråder har tatt plass ved kongens bord», Dagbladet 23. mars 2012; besøkt 6. august 2015. 

18. juni skiftet Senterpartiets ut to av sine statsråder. Marit Arnstad overtok etter Magnhild Meltveit Kleppa i Samferdselsdepartementet, mens Trygve Slagsvold Vedum overtok etter Lars Peder Brekk i Landbruks- og matdepartementet. Begge skiftene var ventet.Offisielt fra statsråd 18. juni 2012, på regjeringen.no; besøkt 6. august 2015.«Har vurdert å kaste Kleppa og Brekk flere ganger», VG 18. juni 2012; besøkt 6. august 2015.

De siste skiftene i Stoltenbergs andre regjering skjedde 21. september 2012, da det ble endringer i fem departementer styrt av statsråder fra Arbeiderpartiet:Offisielt frå statsrådet 21. september 2012, på regjeringen.no; besøkt 6. august 2015.
 Hanne Bjurstrøm gikk av som arbeidsminister, og Anniken Huitfeldt overtok posten.
 Hadia Tajik kom inn som ny i regjeringen og overtok etter Huitfeldt i Kulturdepartementet.
 Utenriksminister Jonas Gahr Støre overtok som statsråd i Helse- og omsorgsdepartementet.
 Anne-Grete Strøm-Erichsen forlot dette departementet og gikk tilbake til sin tidligere plass som forsvarsminister.
 Espen Barth Eide som hadde hatt denne posten, ble i stedet leder av Utenriksdepartementet.

Det var etter dette ingen regjeringsmedlemmer bortsett fra statsministeren som hadde hatt samme post i hele regjeringstiden.Andreas Slettholm: «Stoltenberg har byttet alle statsrådene sine siden 2005», Aftenposten 21. september 2012; besøkt 6. august 2015.

 Statsrådsoversikt 

  Navn Parti Fra TilStatsminister75pxJens Stoltenberg(1959–)A17. oktober 200516. oktober 2013Utenriksminister75pxJonas Gahr Støre(1960–)A17. oktober 200521. september 201275pxEspen Barth Eide(1964–)A21. september 201216. oktober 2013 Statsråd i Navn Parti Fra TilArbeidsdepartementet(Arbeids- og inkluderingsdepartementettil og med 31. desember 2009)(Arbeids- og sosialdepartementettil og med 31. desember 2005)75pxBjarne Håkon Hanssen(1962–)A17. oktober 200520. juni 200875pxDag Terje Andersen(1957–)A20. juni 20082. oktober 2009Bjarne Håkon Hanssen(styrte to departementer midlertidig)A2. oktober 200920. oktober 2009Rigmor Aasrud(mens Bjurstrøm ledet klimaforhandlinger)A20. oktober 200921. desember 200975pxHanne Bjurstrøm(1960–)A21. desember 200921. september 201275pxAnniken Huitfeldt(1969–)A21. september 201216. oktober 2013Barne-, likestillings-og inkluderingsdepartementet(Barne- og likestillingsdepartementettil og med 31. desember 2009)(Barne- og familiedepartementettil og med 31. desember 2005)75pxKarita Bekkemellem Orheim(1965–)A17. oktober 200518. oktober 200775pxManuela Ramin-Osmundsen(1963–)A18. oktober 200715. februar 2008Trond Giske(styrte to departementer midlertidig)A15. februar 200829. februar 200875pxAnniken Huitfeldt(1969–)A29. februar 200820. oktober 200975pxAudun Lysbakken(1977–)SV20. oktober 20095. mars 2012Tora Aasland(under Lysbakkens foreldrepermisjon)SV29. november 201020. mars 2011Kristin Halvorsen(styrte to departementer midlertidig)SV5. mars 201223. mars 201275pxInga Marte Thorkildsen(1976–)SV23. mars 201216. oktober 2013Finansdepartementet75pxKristin Halvorsen(1960–)SV17. oktober 200520. oktober 200975pxSigbjørn Johnsen(1950–)A20. oktober 200916. oktober 2013Fiskeri- og kystdepartementet75pxHelga Pedersen(1973–)A17. oktober 20052. oktober 2009Sylvia Brustad(styrte to departementer midlertidig)A2. oktober 200920. oktober 200975pxLisbeth Berg-Hansen(1963–)A20. oktober 200916. oktober 2013Fornyings-, administrasjons-og kirkedepartementet(Fornyings- og administrasjonsdepartementettil og med 31. desember 2009)(Moderniseringsdepartementettil og med 31. desember 2005)75pxHeidi Grande Røys(1967–)SV17. oktober 200520. oktober 200975pxRigmor Aasrud(1960–)A20. oktober 200916. oktober 2013Forsvarsdepartementet75pxAnne-Grete Strøm-Erichsen(1949–)A17. oktober 200520. oktober 200975pxGrete Faremo(1955–)A20. oktober 200911. november 201175pxEspen Barth Eide(1964–)A11. november 201121. september 201275pxAnne-Grete Strøm-Erichsen(1949–)A21. september 201216. oktober 2013Helse- og omsorgsdepartementet75pxSylvia Brustad(1966–)A17. oktober 200520. juni 200875pxBjarne Håkon Hanssen(1962–)A20. juni 200820. oktober 200975pxAnne-Grete Strøm-Erichsen(1949–)A20. oktober 200921. september 201275pxJonas Gahr Støre(1960–)A21. september 201216. oktober 2013Justis- og beredskapsdepartementet(Justis- og politidepartementettil og med 31. desember 2011)75pxKnut Storberget(1964–)A17. oktober 200511. november 2011Trond Giske(1966–)A26. februar 200930. mars 200975pxkonstituertA1. januar 201131. mars 2011Grete Faremo(1955–)A11. november 201116. oktober 2013Kommunal- og regionaldepartementet75pxÅslaug Haga(1959–)Sp17. oktober 200521. september 200775pxMagnhild Meltveit Kleppa(1948–)Sp21. september 200720. oktober 200975pxLiv Signe Navarsete(1958–)Sp20. oktober 200916. oktober 2013Kulturdepartementet(Kultur- og kirkedepartementettil og med 31. desember 2009)75pxTrond Giske(1966–)A17. oktober 200520. oktober 200975pxAnniken Huitfeldt(1969–)A20. oktober 200921. september 201275pxHadia Tajik(1983–)A21. september 201216. oktober 2013Kunnskapsdepartementet(Utdannings- og forskningsdepartementettil og med 31. desember 2005)75pxØystein Djupedal(1960–)SV17. oktober 200518. oktober 200775pxKristin Halvorsen(1960–)SV23. mars 201216. oktober 2013Kunnskapsdepartementet(barnehage- og opplæringssaker)75pxBård Vegar Solhjell(1971–)SV18. oktober 200720. oktober 200975pxKristin Halvorsen(1960–)SV20. oktober 200923. mars 2012Kunnskapsdepartementet(forsknings- og høyere utdanningssaker)75pxTora Aasland(1942–)SV18. oktober 200723. mars 2012Landbruks- og matdepartementet75pxTerje Riis-Johansen(1968–)Sp17. oktober 200520. juni 200875pxLars Peder Brekk(1955–)Sp20. juni 200818. juni 201275pxTrygve Slagsvold Vedum(1978–)Sp18. juni 201216. oktober 2013Miljøverndepartementet75pxHelen Bjørnøy(1954–)SV17. oktober 200518. oktober 200775pxErik Solheim(1955–)SV18. oktober 200723. mars 201275pxBård Vegar Solhjell(1971–)SV23. mars 201216. oktober 2013Nærings- og handelsdepartementet75pxOdd Eriksen(1955–2023)A17. oktober 200529. september 200675pxDag Terje Andersen(1957–)A29. september 200620. juni 200875pxSylvia Brustad(1966–)A20. juni 200820. oktober 200975pxTrond Giske(1966–)A20. oktober 200916. oktober 2013Olje- og energidepartementet75pxOdd Roger Enoksen(1954–)Sp17. oktober 200521. september 200775pxÅslaug Haga(1959–)Sp21. september 200720. juni 200875pxTerje Riis-Johansen(1968–)Sp20. juni 20084. mars 201175pxOla Borten Moe(1976–)Sp4. mars 201116. oktober 2013Samferdselsdepartementet75pxLiv Signe Navarsete(1958–)Sp17. oktober 200520. oktober 200975pxMagnhild Meltveit Kleppa(1948–)Sp20. oktober 200918. juni 201275pxMarit Arnstad(1962–)Sp18. juni 201216. oktober 2013Utenriksdepartementet(utviklingssaker)75pxErik Solheim(1955–)SV17. oktober 200523. mars 201275pxHeikki Holmås(1972–)SV23. mars 201216. oktober 2013Statsråd (bistod statsråd Erik Solheimmed internasjonale klimaforhandlinger)75pxHanne Bjurstrøm(1960–)A20. oktober 200921. desember 2009Statsministerens kontor(«samordningsminister»)75pxKarl Eirik Schjøtt-Pedersen(1959–)A20. oktober 200916. oktober 2013

 Regjeringens underutvalg 
Regjeringens underutvalg besto av partileder Jens Stoltenberg (Ap), nestleder Bård Vegar Solhjell (SV) og partileder Liv Signe Navarsete (Sp). Senterpartiet var først representert ved Åslaug Haga inntil 20. juni 2008, deretter av fungerende leder Lars Peder Brekk inntil Liv Signe Navarsete ble valgt til partileder på et ekstraordinært landsmøte i partiet 12. september 2008. SV var representert ved Kristin Halvorsen inntil 23. mars 2012. Nestleder Bård Vegar Solhjell representerte SV i regjeringens underutvalg ettersom partileder Audun Lysbakken ikke var medlem av regjeringen.

 Endringer i departementsstrukturen 
I forbindelse med regjeringsskiftet i 2005 ble det foretatt enkelte endringer i departementsstrukturen, både rene navneendringer og overførsel av saksområder mellom departementene. Disse endringene trådte formelt i kraft fra 1. januar 2006, men statsrådene fikk allerede fra tiltredelsen ansvar for saksfeltene i samsvar med endringene.

 Utdannings- og forskningsdepartementet fikk overført ansvaret for barnehagesakene fra Barne- og familiedepartementet, og endret navn til Kunnskapsdepartementet.
 Barne- og familiedepartementet endret navn til Barne- og likestillingsdepartementet.
 Arbeids- og sosialdepartementet endret navn til Arbeids- og inkluderingsdepartementet og fikk overført innvandringsavdelingen, integrerings- og mangfoldsavdelingen og same- og minoritetsavdelingen fra Kommunal- og regionaldepartementet. Samtidig ble seksjon for alkohol- og narkotikapolitikk overført til Helse- og omsorgsdepartementet.
 Moderniseringsdepartementet endret navn til Fornyings- og administrasjonsdepartementet.

18. oktober 2007 ble det gjort flere statsrådsskifter med konsekvenser for departementsstrukturen:
 Kunnskapsminister Øystein Djupedal ble erstattet av Tora Aasland, ny minister for forskning og høyere utdanning, og Bård Vegard Solhjell, ny sjef i Kunnskapsdepartementet med ansvar for barnehage- og grunnopplæringssaker.
 Statsråd Erik Solheim overtok samtidig Miljøverndepartementet, samtidig som han beholdt ansvaret for utviklingssaker i Utenriksdepartementet. Helen Bjørnøy gikk av som miljøvernminister.
 Manuela Ramin-Osmundsen ble utnevnt til statsråd og sjef i Barne- og likestillingsdepartementet, også med ansvar for anti-diskriminerings-sakene i Arbeids- og inkluderingsdepartementet.

1. januar 2010 ble det opprettet fire nye departementer til erstatning for fire som ble nedlagt: Arbeidsdepartementet (AD) består av det tidligere Arbeids- og inkluderingsdepartementet med unntak av innvandrings-, integrerings- og mangfolds- og same- og minoritetspolitiske saker. Departementet fikk også ansvar for oppgaver knyttet til offentlige tjenestepensjoner som tidligere lå i Fornyings- og administrasjonsdepartementet. Barne-, likestillings- og inkluderingsdepartementet (BLD) består av det tidligere Barne- og likestillingsdepartementet og inkluderings- og mangfoldssaker som ble overført fra det tidligere Arbeids- og inkluderingsdepartementet. Fornyings-, administrasjons- og kirkedepartementet (FAD) består av det tidligere Fornyings- og administrasjonsdepartementet med unntak av offentlige tjenestepensjonsordninger, kirkesaker som ble overført fra det tidligere Kultur- og kirkedepartementet og same- og minoritetspolitiske saker ble overført fra det tidligere Arbeids- og inkluderingsdepartementet. Kulturdepartementet (KUD) består av det tidligere Kultur- og kirkedepartementet med unntak av kirkesaker. I tillegg fikk Justis- og politidepartementet overført innvandringssakene, med unntak av arbeidsinnvandring, fra det tidligere Arbeids- og inkluderingsdepartementet.

1. januar 2012 byttet Justis- og politidepartementet navn til Justis- og beredskapsdepartementet. Begrunnelsen var at ansvaret for samfunnets sikkerhets- og beredskapsfunksjoner i fredstid skulle styrkes og tydeliggjøres.http://www.regjeringen.no/nb/dep/smk/pressesenter/pressemeldinger/2011/endringer-i-regjeringen.html?id=662965 Endringer i regjeringen

 Statssekretærer 
 Statsministerens kontor 
 Rita Skjærvik (Ap) – permisjon fra 9. mars til 1. november 2006 og fra 18. januar 2010 til 18. august 2010
 Snorre Wikstrøm (Ap) – utnevnt 21. desember 2007, avløste Wetland, avskjed 12. september 2008, utnevnt på nytt 23. oktober 2009, permisjon fra 3. september 2012
 Tor Brostigen (SV) – utnevnt 20. november 2009 med virkning fra 1. januar 2010
 Hans Kristian Amundsen (Ap) – permisjon fra 4. oktober 2012
 Inger-Anne Ravlum (Ap)
 Halvard Ingebrigtsen (Ap) – konstituert fra 24. september 2012
 Erik Lahnstein (Sp) – utnevnt 28. september 2012
Avgåtte statssekretærer i perioden:
 Lars Erik Flatø (Ap) – stabssjef, avskjed 1. desember 2006
 Bård Vegar Solhjell (SV) – avskjed 18. oktober 2007, da han ble statsråd i Kunnskapsdepartementet
 Morten Wetland (Ap) – avskjed 21. desember 2007
 Hege Solbakken (Sp) – avskjed 3. oktober 2008, gikk til Samferdselsdepartementet
 Karl Eirik Schjøtt-Pedersen (Ap) – stabssjef, utnevnt 1. desember 2006, kom fra Stortinget, avløste Flatø, ble statsråd 20. oktober 2009
 Hilde Singsaas (Ap) – konstituert 17. mars 2006, utnevnt 1. desember 2006, til Finansdepartementet 20. oktober 2009
 Per Johannessønn Jordal (Sp) – utnevnt 3. mars 2008, avskjed i nåde 16. oktober 2009
 Jan-Erik Larsen (Ap) – utnevnt 12. september 2008, avskjed i nåde 16. oktober 2009
 Kjersti Markusson (SV) – utnevnt 22. oktober 2007, avløste Solhjell, gitt avskjed i nåde 20. november 2009 med virkning fra 1. januar 2010
 Lotte Grepp Knutsen (Ap) – konstituert fra 13. januar 2010 til 16. august 2010
 Mina Gerhardsen (Ap) – utnevnt 23. oktober 2009, til Kulturdepartementet 1. februar 2012
 Torbjørn Giæver Eriksen (Ap)
 Dagfinn Sundsbø (Sp) – utnevnt 20. oktober 2009,  avskjed i nåde 28. september 2012
 Svein Fjellheim (Ap) – avskjed i nåde 23. november 2012
 Sindre Fossum Beyer – konstituert fra 4. oktober 2012
 Mette Nord (Ap) – avskjed i nåde 13. september 2013

 Finansdepartementet 
 Roger Schjerva (SV)
 Hilde Singsaas (Ap) – utnevnt 20. oktober 2009, kom fra Statsministerens kontor
 Kjetil Lund (Ap) – utnevnt 20. oktober 2009
 Morten Søberg (Sp) – utnevnt 17. desember 2010.
Avgåtte statssekretærer i perioden:
 Bjørn Arild Gram (Sp) – avskjed 12. oktober 2007, avløst av Geving
 Kjersti Markusson (SV) – avskjed fra 22. oktober 2007, gikk til Statsministerens kontor
 Geir Axelsen (Ap) – avskjed 20. oktober 2009
 Roger Østlie Sandum (SV)- gikk til Kunnskapsdepartementet.
 Henriette Westhrin (SV) – utnevnt 18. oktober 2007, kom fra Miljøverndepartementet. Avskjed 20. oktober 2009, gikk til Barne- og likestillingsdepartementet.
 Ole Morten Geving (Sp) – utnevnt 12. oktober 2007, avløste Gram. Avskjed 17. desember 2010.

 Samferdselsdepartementet 
 Lars Erik Bartnes (Sp) – utnevnt 20. oktober 2009, opprykk fra stilling som politisk rådgiver
 Geir Pollestad (Sp) – utnevnt 8. oktober 2008, kom fra Olje- og energidepartementet, avskjed i nåde fra 1. oktober 2009, utnevnt på nytt 28. september 2012, avskjed i nåde fra 1. oktober 2013.
Avgåtte statssekretærer i perioden:
 Steinulf Tungesvik (Sp) – permisjon fra 17. oktober 2007, avskjed 29. februar 2008
 Hege Solbakken (Sp) – utnevnt 3. mars 2008, kom fra Statsministerens kontor, permisjon 29. september 2008 – 29. juni 2009, gikk til Kommunaldepartementet
 Guri Størvold (Sp) – utnevnt 12. september 2008 (vikar for Solbakken)
 Erik Lahnstein (Sp) – konstituert 17. oktober 2007, opprykk fra stilling som politisk rådgiver, avskjed i nåde fra 4. januar 2010, utnevnt på nytt 3. februar 2012, til Statsministerens kontor 28. september 2012

 Utenriksdepartementet 
 Utenrikssaker 
 Gry Larsen (Ap) – utnevnt 24. april 2009, opprykk fra stilling som politisk rådgiver
 Torgeir Larsen (Ap)
 Kathrine Raadim (Ap) – konstituert fra 7. september 2013
Avgåtte statssekretærer i perioden:
 Kjetil Skogrand (Ap) – avskjed 17. november 2006
 Liv Monica Bargem Stubholt (Sp) – tiltrådte 7. november 2005, avskjed i nåde 21. september 2007, gikk til Olje- og energidepartementet
 Raymond Johansen (Ap) – utnevnt 28. oktober 2005, avskjed i nåde 24. april 2009, valgt til partisekretær i Ap
 Elisabeth Walaas (Ap) – utnevnt 21. september 2007, avskjed i nåde fra 4. januar 2010
 Espen Barth Eide (Ap) – utnevnt 18. juni 2010 med virkning fra 28. juni 2010, avskjed i nåde 11. november 2011
 Erik Lahnstein (Sp) – utnevnt 18. desember 2009 med virkning fra 4. januar 2010, avskjed i nåde 3. februar 2012

 Utviklingssaker 
 Arvinn Eikeland Gadgil (SV) – utnevnt 13. april 2012
Avgåtte statssekretærer i perioden:
 Håkon Arald Gulbrandsen (SV) – utnevnt 16. november 2007, avskjed i nåde 20. november 2009
 Anne Margareth Fagertun Stenhammer (SV) – avskjed 16. november 2007
 Ingrid Fiskaa (SV) – utnevnt 20. november 2009, avskjed i nåde 30. mars 2012

 Kunnskapsdepartementet 
 Elisabet Dahle (SV)
 Ragnhild Setsaas (SV) – utnevnt 27. april 2012 med virkning fra 7. mai 2012
Avgåtte statssekretærer i perioden:
 Åge Ronald Rosnes (SV) – avskjed 4. september 2006
 Per Botolf Maurseth (SV) – utnevnt 4. september 2006, fikk avskjed 18. oktober 2007
 Jens Revold (SV) (for forskningsminister Tora Aasland) – utnevnt 18. oktober 2007, avløste Maurseth, avskjed i nåde fra 13. mars 2009
 Åsa Elvik (SV) (for forskningsminister Tora Aasland) – utnevnt fra 13. mars 2009, overtok etter Revold, fikk avskjed i nåde 20. oktober 2009
 Lisbet Rugtvedt (SV) (for kunnskapsminister Kristin Halvorsen)
 Kyrre Lekve – utnevnt 20. oktober 2009, fikk avskjed i nåde som sekretær for forskningsminister Tora Aasland 23. mars 2012
 Roger Sandum (SV) – avskjed i nåde 30. mars 2012

 Kommunal- og regionaldepartementet 
 Erlend Fuglum (Sp) – utnevnt 3. februar 2012
 Anne Beathe Kristiansen Tvinnereim (Sp) – konstituert i 2011, utnevnt fast 12. oktober 2012 med virkning fra 19. oktober 2012
 Eli Blakstad (Sp) – utnevnt 11. januar 2013
Avgåtte statssekretærer i perioden:
 Janne Sjelmo Nordås (Sp) – utnevnt 2. november 2007, avskjed i nåde fra 1. oktober 2009
 Guri Størvold (Sp) – utnevnt 20. oktober 2009, avskjed i nåde 3. februar 2012
 Hege Solbakken (Sp) – avskjed i nåde 12. oktober 2012 med virkning fra 19. oktober 2012
 Dag-Henrik Sandbakken (Sp) – avskjed i nåde fra 1. februar 2013

 Forsvarsdepartementet 
 Eirik Øwre Thorshaug (Ap) – utnevnt 21. september 2012
Avgåtte statssekretærer i perioden:
 Espen Barth Eide (Ap) – til Utenriksdepartementet fra 28. juni 2010
 Roger Ingebrigtsen (Ap) – utnevnt 18. juni 2010 med virkning fra 28. juni 2010, til næringsdepartementet 21. september 2012

 Miljøverndepartementet 
 Henriette Westhrin (SV) – til 18. oktober 2007, utnevnt på nytt 30. mars 2012
 Ketil Raknes (SV) – utnevnt 27. april 2012
 Ellen Øseth (SV)
Avgåtte statssekretærer i perioden:
 Heidi Sørensen (SV) – utnevnt 18. oktober 2007, kom fra Stortinget, avskjed i nåde 27. april 2012

 Landbruks- og matdepartementet 
 Erlend Grimstad (Sp) fra juni 2013

Avgåtte statssekretærer i perioden:
 Ola T. Heggem (Sp) – utnevnt 28. oktober 2005, avskjed i nåde 23. september 2011
 Harald Oskar Buttedahl (Sp) til juni 2013

 Arbeidsdepartementet 
 Norvald Mo (Ap) – utnevnt 23. november 2012
 Cecilie Bjelland, (Ap)
Avgåtte statssekretærer i perioden:
 Berit Oskal Eira (Ap), utnevnt 28. oktober 2005
 Libe Solberg Rieber-Mohn (Ap)
 Laila Gustavsen (Ap) – avskjed i nåde fra 1. oktober 2009
 Raimo Valle (Ap)
 Jan-Erik Støstad (Ap) – utnevnt 20. oktober 2009, avskjed i nåde 23. november 2012
 Gina Lund (Ap) – utnevnt 30. oktober 2009

 Helse- og omsorgsdepartementet 
 Robin Martin Kåss (Ap) – utnevnt 25. juni 2010
 Kjell Erik Øie (Ap)
 Nina Tangnæs Grønvold (Ap) – utnevnt 28. september 2012
Avgåtte statssekretærer i perioden:
 Wegard Harsvik (Ap) – avskjed 3. desember 2007, gikk til Kultur- og kirkedepartementet
 Arvid Libak (Ap) – utnevnt 13. oktober 2006, opprykk fra stilling som politisk rådgiver, gikk til Nærings og handelsdepartementet 20. juni 2008
 Kari Henriksen (Ap) – utnevnt 3. desember 2007, avskjed 3. april 2009
 Rigmor Aasrud (Ap) – avskjed i nåde fra 1. oktober 2009
 Dagfinn Sundsbø (Sp) – utnevnt 20. juni 2008, avskjed 20. oktober 2009, til Statsministerens kontor
 Ellen B. Pedersen (SV) – utnevnt 27. juni 2008, avskjed 20. oktober 2009
 Ketil Lindseth  (Ap) – avskjed 20. oktober 2009
 Roger Ingebrigtsen (Ap) – utnevnt 20. oktober 2009, til Forsvarsdepartementet 28. juni 2010.
 Tone Helen Toften (Ap) – utnevnt 20. oktober 2009, til Fornyings-, administrasjons- og kirkedepartementet 30. september 2011
 Lotte Grepp Knutsen (Ap) – utnevnt 27. desember 2011, avskjed i nåde 20. april 2012
 Ragnhild Mathisen (Ap) – utnevnt 23. oktober 2009

 Justis- og beredskapsdepartementet 
 Pål Lønseth (Ap) – utnevnt 23. oktober 2009
 Kristin Bergersen (Ap) – konstituert fra 2. februar 2012, utnevnt fra 21. september 2012
 Pål Martin Sand (Ap) – utnevnt fra 2. mai 2013
Avgåtte statssekretærer i perioden:
 Anne Rygh Pedersen (Ap) – avskjed 9. februar 2007
 Terje Moland Pedersen (Ap) – avskjed i nåde 20. januar 2012
 Eirik Øwre Thorshaug (Ap) – permisjon fra 2. februar 2012
 Astri Aas-Hansen (Ap) – utnevnt 9. februar 2007, opprykk fra stilling som politisk rådgiver, avskjed i nåde 26. april 2013

 Kulturdepartementet 
 Mina Gerhardsen (Ap) – utnevnt fra 1. februar 2012
 Kjersti Stenseng (Ap) – utnevnt 15. mai 2012, avskjed i nåde fra 1. oktober 2013
Avgåtte statssekretærer i perioden:
 Randi Øverland (Ap) – avskjed 30. november 2007
 Mette Gundersen (Ap) – permisjon 1. oktober 2006 – 3. juni 2007, siden avskjed
 Wegard Harsvik (Ap) – utnevnt 3. desember 2007, avløste Øverland, avskjed 20. oktober 2009
 Halvard Ingebrigtsen – konstituert 12. oktober 2006, utnevnt 1. juni 2007
 Roger Solheim (Ap) – konstituert fra 13. januar 2010 til 16. august 2010
 Lotte Grepp Knutsen (Ap) – utnevnt 20. oktober 2009, konstituert ved Statsministerens kontor fra 13. januar 2010 til 16. august 2010
 Lubna Jaffery (Ap) – utnevnt 23. oktober 2009, avskjed 23. mars 2012

 Nærings- og handelsdepartementet 
 Halvard Ingebrigtsen (Ap) – utnevnt 20. oktober 2009, til statsministerens kontor som konstituert statssekretær fra 24. september 2012
 Jeanette Iren Moen (Ap) – utnevnt 25. mai 2012
 Trygve Svensson, (Ap)
Avgåtte statssekretærer i perioden:
 Karin Yrvin (Ap) – avskjed 29. september 2006
 Frode Berge (Ap) – avskjed 14. desember 2007, avløst av Slåke
 Annelene Svingen (Ap) – konstituert 7. januar-1. august 2008, avskjed 20. juni 2008
 Arvid Libak (Ap) – utnevnt 20. juni 2008, kom fra Helse- og omsorgsdepartementet, avskjed 12. september 2008
 Øyvind Slåke (Ap) – utnevnt 14. desember 2007, avløste Berge
 Pål Julius Skogholt (SV) – utnevnt 20. november 2009
 Rikke Lind (Ap) – utnevnt 26. januar 2007, avskjed i nåde 4. mai 2012
 Roger Ingebrigtsen (Ap) – utnevnt 21. september 2012, avskjed i nåde 7. desember 2012
 Kristin Maurstad (Ap) – konstituert fra 7. desember 2012 til 28. april 2013

 Fornyings-, administrasjons- og kirkedepartementet 
 Tone-Helen Toften (Ap) – utnevnt 30. september 2011, avskjed i nåde fra 1. oktober 2013
 Ragnhild Vassvik Kalstad (Ap)
Avgåtte statssekretærer i perioden:
 Wenche Lyngholm (SV) – avskjed 20. oktober 2009
 Inger-Anne Ravlum (Ap) – utnevnt 23. oktober 2009
 Raimo Valle (Ap) – utnevnt 20. oktober 2009

 Olje- og energidepartementet 
 Ane Hansdatter Kismul (Sp) – utnevnt 28. september 2012
Avgåtte statssekretærer i perioden:
 Anita Utseth (Sp) – statssekretær for Odd Roger Enoksen til 21. september 2007
 Guri Størvold (Sp) – utnevnt 21. september 2007, kom fra Kommunal- og regionaldepartementet, avskjed 20. juni 2008
 Geir Pollestad (Sp) – utnevnt 20. juni 2008, opprykk fra stilling som politisk rådgiver, avskjed 8. oktober 2008.
 Liv Monica Bargem Stubholt (Sp) – utnevnt 21. september 2007, kom fra Utenriksdepartementet, avskjed 27. mars 2009
 Robin Martin Kåss (Ap) – utnevnt 8. oktober 2008, gikk til Helse og Omsorgsdepartementet 25. juni 2010 
 Sigrid Hjørnegård (Sp) – utnevnt 27. mars 2009
 Eli Blakstad (Sp) – avskjed i nåde 28. september 2012
 Per Rune Henriksen (Ap) – utnevnt 3. september 2010, avskjed i nåde 7. mai 2013

 Barne-, likestillings- og inkluderingsdepartementet 
 Ahmed Ghanizadeh (SV) – utnevnt 23. mars 2012
 Kjetil Andreas Ostling (SV) – utnevnt 30. mars 2012
Avgåtte statssekretærer i perioden:
 Kjell Erik Øie (Ap) – avskjed i nåde 27. mars 2009
 Krishna Chudasama (Ap) – utnevnt 28. oktober 2005, avskjed i nåde 1. desember 2006
 Lotte Grepp Knutsen (Ap) – utnevnt 27. mars 2009, opprykk fra stilling som politisk rådgiver, etterfulgte Øie, gikk til Kulturdepartementet 20. oktober 2010
 Kirsti Bergstø (SV) – utnevnt 26. november 2010, avskjed i nåde 5. mars 2012
 Henriette Westhrin (SV) – utnevnt 20. oktober 2009, avskjed i nåde 30. mars 2012

 Fiskeri- og kystdepartementet 
 Hugo Bjørnstad (Ap)
Avgåtte statssekretærer i perioden:
 Kari-Anne Opsal (Ap) – konstituert som statssekretær i Helga Pedersens foreldrepermisjon fra 1. desember 2006.
 Vidar Ulriksen (Ap)
 Kristine Gramstad (Ap)

 Politiske rådgivere 
For statsminister Jens Stoltenberg (Ap)
 Tonje Brenna (Ap)

For miljøvernminister Bård Vegar Solhjell (SV)
 Audun Garberg (SV)
 Olav Magnus Linge (SV)

For kommunal- og regionalminister Liv Signe Navarsete (Sp)
 Anja Kristin Salte Hjelseth (Sp)
 Laila Melkevoll (Sp)

For helseminister Jonas Gahr Støre (Ap)
 Astrid Huitfeldt (Ap)

For justis- og beredskapsminister Grete Faremo (Ap)
 Elisabeth Helmersen (Ap)

For finansminister Sigbjørn Johnsen (Ap)
 Randi Ness (Ap)

For nærings- og handelsminister Trond Giske (Ap)
 Torstein Tvedt Solberg (Ap)

For samferdselsminister Marit Arnstad (Sp)
 Sigrid Brattabø Handegard (Sp)

For forsvarsminister Anne-Grete Strøm-Erichsen (Ap)
 Atle Ottesen (Ap)

For kunnskapsminister Kristin Halvorsen (SV)
 Katrine Gramnæs (SV)

For utviklingsminister Heikki Holmås (SV)
 Unni Berge (SV)

For arbeidsminister Anniken Huitfeldt (Ap)
 Martin Henriksen (Ap)

For landbruks- og matminister Trygve Slagsvold Vedum (Sp)
 Anne Marie Aanerud (Sp)

For fornyings-, administrasjons- og kirkeminister Rigmor Aasrud (Ap)
 Jon Reidar Øian (Ap)

For fiskeri- og kystminister Lisbeth Berg-Hansen (Ap)
 Tord Dale (Ap)

For barne-, likestillings- og inkluderingsminister Inga Marte Thorkildsen (SV)
 Kine Sperre Horsbøl (SV) permisjon til 8. mars 2013
 Linn Brodal (SV) vikar til 8. mars 2013

For olje- og energiminister Ola Borten Moe (Sp)
 Ivar Vigdenes (Sp)

For utenriksminister Espen Barth Eide (Ap)
 Kathrine Raadim (Ap) permisjon til 19. januar 2013
 Ingrid Aune (Ap) vikar til 19. januar 2013

For kulturminister Hadia Tajik (Ap)
 Håvard Fossbakken (Ap)

 Referanser 

 Litteratur 


 Eksterne lenker 



Kategori:2005 i Norge
Kategori:Politikk i 2005
Stoltenberg 2